राशा ने स्कूल के आखिरी दिन की दिखाई झलक, लिखा एक इमोशनल नोट
रवीना टंडन की बेटी ने शेयर किया फेयरवेल का वीडियो, Rasha showed a glimpse of the last day of school, wrote an emotional note
बॉलीवुड एक्ट्रेस रवीना टंडन की बेटी राशा थडानी ने अपने स्कूल फेयरवेल का एक वीडियो सोशल मीडिया पर शेयर किया है। इस वीडियो में 18 साल की राशा स्कूल के आखिरी दिन में अपने दोस्तों, टीचर्स और स्कूल के अन्य कर्मचारियों के साथ नजर आ रही हैं।
'उम्मीद नहीं थी कि स्कूल इतनी जल्दी खत्म होगा'
वीडियो को शेयर करते हुए उन्होंने एक प्यारा सा कैप्शन भी लिखा है, उन्होंने लिखा, '14 साल, मुझे विश्वास नहीं हो रहा है कि यह खत्म हो गया है। हम अपने सीनियर्स को एक के बाद एक बैच ग्रेजुएट होते हुए देखते थे, हमने कभी उम्मीद नहीं की थी कि हमारा आखिरी दिन इतनी जल्दी आ जाएगा। लाइफ में कुछ भी हासिल करने के लिए स्कूल निश्चित रूप से मेरे लिए पहला कदम रहा है, अपने पहले मील के पत्थर को पार करने पर गर्व है क्योंकि मैंने अपनी आगे की यात्रा के लिए कदम उठाया है'।
'अपने जीवन के एक महत्वपूर्ण अध्याय का समापन करते हुए, मैं यादों, अनुभवों और सीख के एक पिटारे के साथ, लोगों के सबसे अद्भुत ग्रुप के बदौलत आगे बढ़ रही हूं। हर साल पीछे मुड़कर देखने पर, साइंस, मैथ्स , हिस्ट्री, नए टीचर, और एक अच्छी स्टूडेंट होने के लिए गोल्ड स्टार्स, किताबें भूल जाना, कक्षा में खाना, और निश्चित रूप से पकड़े जाना, मैं आभारी हूं कि मुझे ऐसी रोमांचक यात्रा का सफर करने का मौका मिला'।
सभी को का कहा- थैंक्यू 
मेरे सपोर्टिव और प्रेरक शिक्षकों, सहायक कर्मचारियों, हाउसकीपिंग, सिक्योरिटी और मेरे सभी क्लासमेट्स के लिए धन्यवाद, 'मैं इससे साथ बेहतर 14 साल नहीं मांग सकती थी।'